Public procurement notice: Contract Notice
Published: 2024-10-18
Region: EL304
Contract type: Services
Procedure: Open procedure
CPV classification: 72224000: Project management consultancy services | 72246000
Estimated value: 280000 EUR
Submission deadline: 2024-11-25
Award criteria: quality, price
EU fund: eu-funds

Technical requirements: Η παρούσα σύμβαση αποτελεί το Υποέργο 6 του Έργου «Ανάπτυξη του θεσμού, της υποδομής, των δυνατοτήτων και ικανοτήτων για τη διακυβέρνηση δεδομένων του δημοσίου, τη διάθεση τους για επανάχρηση και την παροχή σχετικών υπηρεσιών σε δημόσιο και ιδιωτικό τομέα, στην Ελλάδα- Α Φάση» (ΟΠΣ ΤΑ 5158667), το οποίο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0»
Η σύμβαση αφορά στην παροχή υπηρεσιών τεχνικής και νομικής υποστήριξης με σκοπό την υποστήριξη της Αναθέτουσας Αρχής στη διαδικασία ανάθεσης των Υποέργων 3 και 7, τη διαχείριση και παρακολούθηση των Υποέργων του ως άνω Έργου και την παροχή νομικής υποστήριξης καθ’ όλη τη διάρκεια του Έργου.  
Πιο συγκεκριμένα, οι ζητούμενες υπηρεσίες, περιλαμβάνονται στο πλαίσιο των εξής Ενοτήτων Εργασιών:
Ενότητα Εργασίας 1 «Τεχνική Υποστήριξη στη διαδικασία ανάθεσης των Υποέργων 3 και 7». Περιλαμβάνει την παροχή υπηρεσιών συμβούλου τεχνικής υποστήριξης κατά τη διαδικασία ανάθεσης του Υποέργου 3 «Υλοποίηση δράσεων ευαισθητοποίησης, προώθησης, διασύνδεσης, διαβούλευσης, επιμόρφωσης κι αύξησης της επίδρασης του Έργου στην οικονομία και την κοινωνία» και του Υποέργου 7 «Προμήθεια εξοπλισμού (Data Center EKT & Disaster Recovery Site)» του Έργου «Ανάπτυξη του θεσμού, της υποδομής, των δυνατοτήτων και ικανοτήτων για τη διακυβέρνηση δεδομένων του δημοσίου, τη διάθεση τους για επανάχρηση και την παροχή σχετικών υπηρεσιών σε δημόσιο και ιδιωτικό τομέα, στην Ελλάδα- Α Φάση». 
Ενότητα Εργασίας 2 «Τεχνική Υποστήριξη για τη διαχείριση και παρακολούθηση όλων των Υποέργων». Περιλαμβάνει την παροχή υπηρεσιών συμβούλου τεχνικής υποστήριξης του ΕΚΤ στη διαχείριση και την παρακολούθηση της προόδου υλοποίησης όλων των Υποέργων – πλην αυτών που έχουν ήδη ολοκληρωθεί –  του Έργου «Ανάπτυξη του θεσμού, της υποδομής, των δυνατοτήτων και ικανοτήτων για τη διακυβέρνηση δεδομένων του δημοσίου, τη διάθεση τους για επανάχρηση και την παροχή σχετικών υπηρεσιών σε δημόσιο και ιδιωτικό τομέα, στην Ελλάδα- Α Φάση», μέσω της λειτουργίας Δομής Διαχείρισης Έργων – PMO.
Ενότητα Εργασίας 3 «Παροχή εμπειρογνωμοσυνών / γνωμοδοτήσεων». Περιλαμβάνει την παροχή εμπειρογνωμοσυνών / γνωμοδοτήσεων, καθ’ όλη τη διάρκεια του Έργου, σε διάφορες περιοχές ενδιαφέροντος που σχετίζονται με θέματα όπως: Υποδομές ασφάλειας δεδομένων, Διαχείριση ασφάλειας πληροφοριών, Ψηφιοποίηση αρχείων, Διαλειτουργικότητα πληροφοριακών συστημάτων, Σχεδιασμός / αξιολόγηση / αποτίμηση προγραμμάτων και πολιτικών σε περιοχές Έρευνας, Καινοτομίας ή/και Ψηφιακού Μετασχηματισμού, Δημόσιες συμβάσεις.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων, η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν, επί ποινή αποκλεισμού, μέσο γενικό ετήσιο κύκλο εργασιών των τριών (3) τελευταίων διαχειριστικών χρήσεων (2021, 2022 και 2023) ίσο ή μεγαλύτερο με το 200% του προϋπολογισμού του υπό ανάθεση έργου (μη συμπεριλαμβανομένου ΦΠΑ).
Σε περίπτωση που ο υποψήφιος Ανάδοχος δραστηριοποιείται για χρονικό διάστημα μικρότερο των τριών διαχειριστικών χρήσεων, τότε ο μέσος γενικός ετήσιος κύκλος εργασιών για όσες διαχειριστικές χρήσεις δραστηριοποιούνται, θα πρέπει να είναι ίσος ή μεγαλύτερος από το 200% του προϋπολογισμού του έργου (μη συμπεριλαμβανομένου ΦΠΑ).
Στην περίπτωση ένωσης οικονομικών φορέων, η παραπάνω απαίτηση μπορεί να καλύπτεται αθροιστικά από τα μέλη της ένωσης.
Όσον αφορά στην τεχνική και επαγγελματική ικανότητα για το παρόν έργο, οι οικονομικοί φορείς πρέπει να διαθέτουν κατάλληλα τεκμηριωμένη και αποδεδειγμένη εμπειρία στην υλοποίηση του αντικειμένου της παρούσας. Ειδικότερα, οι υποψήφιοι (ή σε περίπτωση ένωσης/κοινοπραξίας εταιρειών αθροιστικά τα μέλη της ένωσης/ κοινοπραξίας)  απαιτείται:
Α) Όσον αφορά στην τεχνική ικανότητα για την παρούσα διαδικασία σύναψης σύμβασης, οι οικονομικοί φορείς, αυτόνομα ή ως μέλη ένωσης, απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα και τεχνογνωσία σε έργα αντίστοιχου ή συναφούς μεγέθους, περιεχομένου και απαιτήσεων με το προς ανάθεση έργο. Συγκεκριμένα απαιτείται οι οικονομικοί φορείς, κατά τα τελευταία τρία (3) έτη πριν την καταληκτική ημερομηνία υποβολής των προσφορών να έχουν ολοκληρώσει επιτυχώς συνολικά τουλάχιστον τις κάτωθι συμβάσεις:
i.	Μία (1) σύμβαση, με αντικείμενο την παροχή υπηρεσιών συμβούλου για την ωρίμανση ή/και την παρακολούθηση της υλοποίησης έργων  χρηματοδοτούμενων από Ευρωπαϊκούς ή/και διεθνείς πόρους.
ii.	Μία (1) σύμβαση με αντικείμενο την παροχή συμβουλευτικών υπηρεσιών ωρίμανσης ή/και παρακολούθησης της υλοποίησης έργων ΤΠΕ.
iii.	Μία (1) σύμβαση με αντικείμενο που περιλαμβάνει την παροχή συμβουλευτικών υπηρεσιών για την ανάπτυξη μηχανισμών/υπηρεσιών παροχής δημόσιας στατιστικής πληροφόρησης / δεικτών για την υποστήριξη πολιτικών.
Τα παραπάνω έργα θα πρέπει να καλύπτουν τις ακόλουθες επιπλέον προϋποθέσεις: 
1.	Μια σύμβαση μπορεί να καλύπτει ταυτόχρονα περισσότερες της μίας από τις παραπάνω κατηγορίες. 
2.	Σε περίπτωση που κάποια από τα ανωτέρω έργα έχουν υλοποιηθεί από τον υποψήφιο (ή τον δανείζοντα εμπειρία) ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του.
3.	Το άθροισμα της συμβατικής αξίας των ανωτέρω έργων να είναι το 100% της αξίας της σύμβασης.
Β) Όσον αφορά στην επαγγελματική ικανότητα για την παρούσα διαδικασία σύναψης σύμβασης, ο υποψήφιος πρέπει να διαθέτει ανθρώπινο δυναμικό ικανό να φέρει εις πέρας επιτυχώς τις απαιτήσεις της σύμβασης σε όρους απαιτούμενης εξειδίκευσης, επαγγελματικών προσόντων και εμπειρίας, ήτοι να συστήσει Ομάδα Έργου αποτελούμενη τουλάχιστον από τα ακόλουθα Στελέχη, με την ακόλουθη σύνθεση και τα ακόλουθα προσόντα:
•	Υπεύθυνος Έργου
o	Πτυχίο ανώτατης εκπαίδευσης και μεταπτυχιακό τίτλο σπουδών
o	Τουλάχιστον δεκαπενταετή εμπειρία στον χώρο των συμβουλευτικών υπηρεσιών.
o	Τουλάχιστον δεκαετή αθροιστική εμπειρία στην υλοποίηση έργων που αφορούν σχεδιασμό, διαχείριση, αξιολόγηση, παρακολούθηση της υλοποίησης συγχρηματοδοτούμενων προγραμμάτων/ έργων
o	Εμπειρία σε ρόλο ευθύνης (Συντονιστής, Διευθυντής Έργου, Υπεύθυνος Έργου) σε τουλάχιστον ένα (1) έργο συνολικού Π/Υ άνω των 300.000 € (χωρίς ΦΠΑ)
•	Έμπειρος Σύμβουλος Διαχείρισης Έργων
o	Πτυχίο ανώτατης εκπαίδευσης 
o	Τουλάχιστον δεκαετή εμπειρία στον χώρο των συμβουλευτικών υπηρεσιών.
o	Τουλάχιστον πενταετή αθροιστική εμπειρία στην υλοποίηση έργων που αφορούν σχεδιασμό, διαχείριση, παρακολούθηση της υλοποίησης συγχρηματοδοτούμενων προγραμμάτων/ έργων
•	Σύμβουλος Διαχείρισης Έργων
o	Πτυχίο ανώτατης εκπαίδευσης 
o	Τουλάχιστον πενταετή εμπειρία στον χώρο των συμβουλευτικών υπηρεσιών.
o	Τουλάχιστον τριετή αθροιστική εμπειρία στην υλοποίηση έργων που αφορούν σχεδιασμό, διαχείριση, παρακολούθηση της υλοποίησης συγχρηματοδοτούμενων προγραμμάτων/ έργων
•	Έμπειρος Σύμβουλος Πληροφορικής
o	Πτυχίο ανώτατης εκπαίδευσης στον τομέα της Πληροφορικής 
o	Τουλάχιστον δεκαετή εμπειρία στον τομέα της Πληροφορικής.
o	Τουλάχιστον πενταετή αθροιστική εμπειρία στην υλοποίηση έργων που αφορούν σχεδιασμό, παρακολούθηση της υλοποίησης ή/και της υλοποίησης έργων Πληροφορικής.
•	Σύμβουλος Πληροφορικής
o	Πτυχίο ανώτατης εκπαίδευσης στον τομέα της Πληροφορικής 
o	Τουλάχιστον πενταετή εμπειρία στον τομέα της Πληροφορικής.
o	Τουλάχιστον τριετή αθροιστική εμπειρία στην υλοποίηση έργων που αφορούν σχεδιασμό, παρακολούθηση της υλοποίησης ή/και της υλοποίησης έργων Πληροφορικής.
•	Σύμβουλος σε θέματα Δημοσιότητας/Μάρκετινγκ
o	Πτυχίο ανώτατης εκπαίδευσης 
o	Τουλάχιστον πενταετή γενική επαγγελματική εμπειρία.
o	Τουλάχιστον τριετή αθροιστική εμπειρία σε θέματα επικοινωνίας, marketing, δημοσίων σχέσεων, καθώς και στον σχεδιασμό, υλοποίηση και παρακολούθηση δράσεων και προγραμμάτων δημοσιότητας και προβολής.
•	Νομικός σε θέματα Δημοσίων Συμβάσεων
o	Πτυχίο ανώτατης εκπαίδευσης Νομικής 
o	Τουλάχιστον πενταετή γενική επαγγελματική εμπειρία.
o	Τουλάχιστον τριετή αθροιστική εμπειρία σε θέματα ανάθεσης και εκτέλεσης δημοσίων συμβάσεων.
•	Εμπειρογνώμονες
o	Πτυχίο ανώτατης εκπαίδευσης 
o	Τουλάχιστον δεκαπενταετή γενική επαγγελματική εμπειρία.
o	Εξειδικευμένη εμπειρία που αποδεικνύεται  από τη συμμετοχή σε αντίστοιχα έργα, ώστε να καλύπτονται αθροιστικά οι ακόλουθες θεματικές περιοχές:
	Ασφάλεια πληροφοριακών συστημάτων και πληροφοριών
	Διαλειτουργικότητα πληροφοριακών συστημάτων
	Ψηφιοποίηση αρχείων
	Σχεδιασμός / αξιολόγηση / αποτίμηση προγραμμάτων και πολιτικών με εξειδίκευση σε περιοχές Έρευνας, Καινοτομίας ή/και Ψηφιακού Μετασχηματισμού
Ένας Εμπειρογνώμονας μπορεί να καλύπτει μία ή περισσότερες από τις ανωτέρω θεματικές περιοχές.
Σημειώνεται ότι με τον όρο «αθροιστική εμπειρία» νοείται η συνολική εμπειρία του στελέχους στην εκάστοτε θεματική περιοχή που ζητείται ανωτέρω κα η οποία υπολογίζεται προσθέτοντας τη διάρκεια κάθε έργου στο οποίο έχει συμμετάσχει.
Οι οικονομικοί φορείς για την παρούσα διαδικασία σύναψης σύμβασης οφείλουν να διαθέτουν, επί ποινή αποκλεισμού Πιστοποιητικό ISO 9001:2015 και ISO 27001:2013 ή ισοδύναμα, εν ισχύ, στους ακόλουθους τομείς:
•	Διοίκησης Έργων ή/και Προγραμμάτων και
•	Διοίκησης Έργων Τομέα Πληροφορικής 
Τα ως άνω πιστοποιητικά θα πρέπει να έχουν εκδοθεί από φορέα διαπιστευμένο από το ΕΣΥΔ ή από διεθνώς διαπιστευμένο φορέα, και να είναι σε ισχύ.
Δεν επιτρέπεται η στήριξη στην ικανότητα τρίτων για την εκπλήρωση της συγκεκριμένης απαίτησης.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη – μέλη, σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.